
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 148
                                                               din 30 iunie 2022
privind punerea la dispoziția Muzeului de Istorie Sighișoara, cu titlu gratuit, a unui spațiu din imobilul situat în Sighișoara, str. Turnului nr. 1, pentru amenajarea unui lapidariu

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 19.694/15.06.2022 și la Consiliul Local Sighișoara cu nr. 20.899/24.06.2022, de referatul de aprobare, înregistrat cu nr. 19.693/15.06.2022, ale grupului de consilieri locali ai Uniunii Independente pentru Sighișoara, în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului nr. 1, pentru desfășurarea procesului de învățământ vocațional al Școlii de Muzică;

Date fiind prevederile Protocolului încheiat în baza hotărârii mai sus menționate între Municipiul Sighișoara și Școala Gimnazială „Miron Neagu” Sighișoara, cu precădere cele ale punctelor V. A. lit. b) și V. B. lit. e) din acesta;

Având în vedere Hotărârea Consiliului Local Sighișoara nr. 57/25.09.2008 privind aprobarea participării Municipiului Sighişoara ca partener în proiectul „HerO – Heritage as Opportunity” (Patrimoniul cultural ca oportunitate);
Având în vedere prevederile Legii nr. 311/2003, Legea muzeelor şi a colecţiilor publice, republicată, cu modificările și completările ulterioare;
Având în vedere prevederile Legii nr. 182/2000 privind protejarea patrimoniului cultural naţional mobil, republicată, cu modificările și completările ulterioare;

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 20.384/21.06.2022, prin care se propune supunerea spre analiză și aprobare a proiectului de hotărâre privind punerea la dispoziția Muzeului de Istorie Sighișoara, cu titlu gratuit, a unui spațiu din imobilul situat în Sighișoara, str. Turnului nr. 1, pentru amenajarea unui lapidariu;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. (1) Se aprobă preluarea din folosința Școlii Gimnaziale „Miron Neagu” Sighișoara a spațiului identificat ca magazie, în suprafață de 31,30 mp., din imobilul înscris în C.F. 58903 Sighișoara, cu nr. cad. 58903-C1 (imobil nr. I), situat în Sighișoara, str. Turnului nr. 1 și punerea acestuia la dispoziția Muzeului de Istorie Sighișoara, cu titlu gratuit, potrivit planului de situație, Anexa nr. 1 la prezenta hotărâre.

(2) Preluarea spațiului identificat potrivit alineatului precedent din folosința Școlii Gimnaziale „Miron Neagu” Sighișoara, se va face pe baza de proces - verbal de predare - primire încheiat între unitatea de învățământ și Municipiul Sighișoara.

Art. 2. (1) Se aprobă punerea la dispoziția Muzeului de Istorie Sighișoara, cu titlu gratuit, a spațiului identificat ca magazie, în suprafață de 31,30 mp., din imobilul înscris în C.F. 58903 Sighișoara, cu nr. cad. 58903-C1 (imobil nr. I), situat în Sighișoara, str. Turnului nr. 1, având valoarea de inventar în suma de 272.891,55 lei, pentru o perioadă de 10 ani, cu posibilități de prelungire, pentru amenajarea unui lapidariu în care să fie expuse obiecte aparținând Muzeului de Istorie Sighișoara.
(2) Se aprobă montarea unei plăci informative cu denumirea obiectivului identificat potrivit alin. (1).

Art. 3. Se aprobă ca finanțarea lucrărilor de amenajare a spațiului identificat potrivit articolelor precedente, inclusiv a cheltuielilor legate de achiziția și montarea plăcii informative, să fie realizate din bugetul propriu al Muzeului de Istorie Sighișoara.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică din cadrul Municipiului Sighișoara, Muzeul de Istorie Sighișoara și Școala Gimnazială „Miron Neagu” Sighișoara.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu 18 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Muzeul de Istorie Sighișoara;

  1 ex. Școala Gimnazială „Miron Neagu” Sighișoara.

11 ex.  
B.A. 
